अजमेर. अखिल भारतीय विद्यार्थी परिषद ने शनिवार को वामपंथियों का विरोध कर तिरंगा रैली निकालकर देशभक्ति का संदेश दिया। रैली के दौरान “जो देश को तोड़ेगा, हम उसे तोड़ देंगे’ नारा गूंज उठा। परिषद ने चेतावनी दी है कि यदि दिल्ली के रामजस कॉलेज में देशविरोधी नारे लगाने वालों के खिलाफ आैर केरल में हिंदुत्व पर हमला करने वालों के खिलाफ कार्रवाई नहीं हुई, तो देशभर से परिषद के कार्यकर्ता एकजुट होकर इसका मुंहतोड़ जबाव देंगे। परिषद के पदाधिकारियों, कार्यकर्ताओं सहित विभिन्न कॉलेजों के विद्यार्थी मौजूद थे। राष्ट्रभक्ति का संदेश दिया...
तिरंगा रैली के संयोजक परिषद के महानगर सहमंत्री मेहुल गर्ग अमन झंवर ने कहा कि वामपंथियों ने दिल्ली के रामजस कॉलेज में देश विरोधी नारे लगाकर जो गैरजिम्मेदाराना हरकत की है, वो सहनीय नहीं है। इसी तरह केरल में देशभक्तों पर हो रहे अत्याचारों पर रोक नहीं लगी तो परिषद देशभर से एकजुट होकर इसका मुंहतोड़ जबाव देगी। अमन झंवर ने बताया कि वामपंथियों की इन देशविरोधी हरकतों से युवाओं में खासा रोष व्याप्त है, इसी रोश के चलते तिरंगा रैली निकालकर राष्ट्रभक्ति का संदेश दिया गया।
भारत मां के जयकारे गूंजे...
परिषद के महानगर मंत्री प्रशांत दवे ने बताया कि रैली पटेल मैदान से प्रारंभ होकर नगर निगम पहुंचकर समाप्त हुई। रैली का शुभारंभ आरएसएस के विभाग प्रचारक गोविंद आैर पूर्व प्रदेश सहमंत्री चंद्रभान गुर्जर ने ध्वज लहराकर किया। रैली के दौरान बीच रास्ते में भारत मां के जयकारे गूंज उठे। लोगों से आग्रह किया गया कि वामपंथी विचारधारा को जड़ से उखाड़ फेंकने का समय गया है, सभी को साथ आना होगा। रैली में सचप्रीत सिंह मान, अंकित भडाना, लोकेश टांक, इकबाल, रोहन नरवाल, सर्वेश्वर गुप्ता, कोमल, नीतू, रवीना, विजय शर्मा सहित अन्य पदाधिकारी कार्यकर्ता मौजूद थे। युवाओं का कहना था कि वामपंथी देश की एकता आैर अखंडता को खंडित करने का दुस्साहस कर रहे हैं, जो हरगिज नहीं होने दिया जाएगा। आने वाले दिनों में वामपंथियों को घातक परिणाम भुगतने होंगे।
hin_Deva hin_Deva hin_Deva hin_Deva